ai4bharat/Pralekha huggingface dataset:
রেলমন্ত্রক
রেলে ভিন্নভাবে সক্ষমদের জন্য সুযোগ-সুবিধা
নয়াদিল্লি, ১১ ডিসেম্বর, ২০১৯
কেন্দ্রের ‘সুগম্য ভারত মিশন’-এর আওতায় রেল স্টেশন ও ট্রেনে ভিন্নভাবে সক্ষমদের জন্য সুযোগ-সুবিধা দিতে ভারতীয় রেল বদ্ধপরিকর। ভিন্নভাবে সক্ষমদের জন্য রেল স্টেশনে নিয়মিতভাবে নানা সুযোগ-সুবিধা তৈরি করা হয়। ২০১৮র এপ্রিল থেকে স্টেশনগুলির শ্রেণী বিভাগকে এ১, এ, বি, সি, ডি, ই এবং এফ-এর পরিবর্তে এনএসজি১, এনএসজি২, এনএসজি৩, এনএসজি৪, এনএসজি৫, এনএসজি৬, এসজি১, এসজি২, এসজি৩, এইচজি১, এইচজি২ এবং এইচজি৩ হিসেবে চিহ্নিত করা হচ্ছে। যাত্রী ওঠা-নামা এবং স্টেশনের আয়ের ওপর ভিত্তি করে এই শ্রেণীবিভাগ নির্ধারিত হয়েছে।
ট্রেনগুলিকে ভিন্নভাবে সক্ষম-বান্ধব হিসেবে গড়ে তোলার লক্ষ্যে ইন্টিগ্রাল কোচ ফ্যাক্ট্রি থেকে ৩৪০০টি বিশেষ ধরণের কোচ তৈরি করা হয়েছে। এই কোচগুলিতে হুইলচেয়ার নিয়ে ওঠা যাবে এবং শৌচালয়গুলিও ব্যবহার করা সম্ভব হবে। এই ধরণের কোচে ওঠার দরজা, বসার জায়গা, শৌচালয়ের আকার এবং দরজা বড় করা হয়েছে। দৃষ্টিহীন যাত্রীদের সুবিধার্থে এই কোচগুলিতে স্পর্শ বর্ণমালায় বা ব্রেইল সংকেত চিহ্নের সাহায্যে বিভিন্ন তথ্য দেওয়া হয়েছে। পাশাপাশি ৩১ অক্টোবর পর্যন্ত রেল ২৫০টি স্টেশনে ৭০৫টি এসকালেটর ও ২২৬টি স্টেশনে ৫২১টি লিফ্টের ব্যবস্হা করা হয়েছে।
ভিন্নভাবে সক্ষম যাত্রী স্বাচ্ছন্দ্যের জন্য রেলের কর্মীদের প্রশিক্ষণ দেওয়া হয়েছে, যাতে এইসব কর্মীরা ঐ যাত্রীদের সহায়তা করতে পারেন।
লোকসভায় আজ এক প্রশ্নের লিখিত জবাবে রেল এবং শিল্প ও বাণিজ্য মন্ত্রী শ্রী পীযূষ গোয়েল এই তথ্য জানিয়েছেন।
SSS/CB/NS
(Visitor Counter : 84
নীতিআয়োগ
অটল উদ্ভাবন মিশন, নীতি আয়োগ ও মাই গভ যৌথভাবে “উদ্ভাবন ভারত মঞ্চ” চালু করলো
নয়াদিল্লি, ২৭ জুলাই, ২০১৮
অটল উদ্ভাবন মিশনের অধিকর্তা শ্রী আর. রামানন এবং মাই গভ-এর মুখ্য কার্যনির্বাহী আধিকারিক শ্রী অরবিন্দ গুপ্ত আজ “#ইনোভেট ইন্ডিয়া” প্ল্যাটফর্ম নামে ভারত সরকারের এক নাগরিক কেন্দ্রীক মঞ্চের সূচনা করেছেন। “#ইনোভেট ইন্ডিয়া” পোর্টালটি সারা দেশে সমস্ত রকমের উদ্ভাবনমূলক কাজের অভিন্ন কার্যস্হল হিসাবে কাজ করবে। মঞ্চের সূচনা করে অটল উদ্ভাবন মিশনের অধিকর্তা বলেন, যে কোনো ধরনের তৃণমূল স্তরের এবং উন্নত প্রযুক্তির উদ্ভাবকদের নথীভুক্তির জন্য এরকম একটি জাতীয় পর্যায়ের মঞ্চের প্রয়োজন ছিল যাঁরা গুরুত্বপূর্ণ ক্ষেত্রে উদ্ভাবনের কাজ করছেন, তাঁরা এই পোর্টালটি ব্যবহার করে, দেশের অর্থনীতি ও সামাজিক প্রয়োজন মেটাতে পারবেন।
এই মঞ্চ দেশের সব নাগরিকের জন্য মুক্ত থাকবে। মঞ্চটির ব্যবহারকারীরা এখানে নথীভুক্ত উদ্ভাবনগুলি নিয়ে আলাপ-আলোচনা করতে পারবেন। উপযোগিতার ভিত্তিতে নির্বাচিত উদ্ভাবনগুলির বিষয়ে এখান থেকে জানা যাবে। কোনো নাগরিক তাঁর বা তাঁর সংগঠনের কিম্বা অন্য কারও উদ্ভাবনের বিষয়ে এখানে জানাতে পারবেন। এই মঞ্চে জানতে পারা উদ্ভাবনগুলির বিষয়ে ফেসবুক, টুইটার বা হোয়াটসঅ্যাপের মতো সোসাল মিডিয়ায় জানানো যাবে।
অনুষ্ঠানে মাই গভ-এর সি.ই.ও বলেন, ভারতের সমাজ উদ্ভানমুখী তবে এইসব উদ্ভাবনকে যথাযথভাবে বিশ্ব পর্যায়ে নিয়ে যাওয়াটা, এক ধরনের চ্যালেঞ্জ। বর্তমান সরকার, এই ধরনের উদ্ভাবনমূলক কাজকে উৎসাহিত করে ভারতের উদ্ভাবনী চরিত্রকে আরও উন্নত করার উদ্যোগ নিয়েছে।
এই মঞ্চটির সূচনার ফলে, ভারতীয়রা তাদের ও সংগঠনের উদ্ভাবনমূলক কাজকে এখানে তুলে ধরতে পারবেন। নাগরিকরা https://innovate.mygov.in/innovateindia/. তে লগ-ইন করে এই মঞ্চ/ পোর্টালটি দেখতে বা ব্যবহার করতে পারবেন।
CG/PB/NS/…
(Visitor Counter : 55
নারীওশিশুবিকাশমন্ত্রক
নারী ও শিশু উন্নয়ন মন্ত্রক আগামীকাল ভুবনেশ্বরে বিভিন্ন রাজ্য সরকার এবং পূর্বাঞ্চলের এসম্পর্কিত সব পক্ষের সঙ্গে আঞ্চলিক বৈঠকে বসবে
নয়াদিল্লি, ১২ এপ্রিল, ২০২২
নারী ও শিশু উন্নয়ন মন্ত্রক আগামীকাল ভুবনেশ্বরে বিভিন্ন রাজ্য সরকার এবং পূর্বাঞ্চলের এসম্পর্কিত সব পক্ষের সঙ্গে আঞ্চলিক বৈঠকে বসবে এই বৈঠকে ছত্তিশগড়, পশ্চিমবঙ্গ, ওডিশা, ঝাড়খন্ড ও বিহার অংশ নেবে। সম্প্রতি চালু হওয়া পোষণ ২.০, বাৎসল্য এবং শক্তি – এই তিনটি মিশনের সর্বোত্তম কার্যকারিতা নিশ্চিত করার জন্য মন্ত্রক দেশের প্রতিটি প্রান্তে রাজ্য সরকার ও সংশ্লিষ্ট পক্ষগুলির সঙ্গে আঞ্চলিক বৈঠকে বসছে। এরই অঙ্গ হিসাবে ভুবনেশ্বরে পঞ্চম বৈঠকের আয়োজন করা হয়েছে। এর আগে দোসরা এপ্রিল চন্ডীগড়, ৪ঠা এপ্রিল বেঙ্গালুরু, ১০ই এপ্রিল গুয়াহাটি এবং ১২ই এপ্রিল মুম্বাইয়ে এ ধরনের বৈঠকের আয়োজন করা হয়। মহিলা ও শিশুদের ক্ষমতায়ন ও সুরক্ষায় বিশেষ উদ্যোগ নিয়েছে সরকার। প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা সম্প্রতি ‘মিশন পোষণ ২.০’, ‘মিশন শক্তি’ ও ‘মিশন বাৎসল্য’-কে মিশন মোডে বাস্তবায়িত করার অনুমোদন দিয়েছে। এই তিনটি মিশন পঞ্চদশ অর্থ কমিশনের সময়কালে ২০২১-২২ থেকে ২০২৫-২৬ পর্যন্ত রূপায়িত হবে। নারী ও শিশু উন্নয়ন মন্ত্রকের প্রধান উদ্দেশ্য হ’ল – নারী ও শিশুদের জন্য গৃহীত কর্মকাণ্ডের ফাঁকগুলি দূর করা এবং আঞ্চলিক বৈঠকের মাধ্যমে রাজ্য সরকার ও সংশ্লিষ্ট পক্ষকে এই মিশনের বিষয়ে আরও সংবেদনশীল করে তোলা।
CG/SS/SB
(Visitor Counter : 99
প্রধানমন্ত্রীরদপ্তর
শ্রী সি এস শিবালীর প্রয়াণে প্রধানমন্ত্রীর শোক প্রকাশ
নয়াদিল্লি, ২২ মার্চ, ২০১৯
প্রধানমন্ত্রী শ্রী নরেন্দ্র মোদী কর্ণাটকের মন্ত্রী শ্রী সি এস শিবালীর প্রয়াণে শোক প্রকাশ করেছেন।
এক বার্তায় প্রধানমন্ত্রী বলেছেন, “কর্ণাটকের মন্ত্রী শ্রী সি এস শিবালীর পরিবার ও সমর্থকদের প্রতি আমার সমবেদনা”।
কর্ণাটকে তাঁর জনসেবার জন্য শ্রী শিবালী স্মরণীয় হয়ে থাকবেন। তাঁর আত্মার শান্তি কামনা করি”।
CG/BD/SB
(Visitor Counter : 85
বিদ্যুৎমন্ত্রক
কেন্দ্রীয় সরকার সারা দেশে গণপরিবহণের ক্ষেত্রে বৈদ্যুতিক যানবাহনের চার্জিং পরিকাঠামো প্রসারিত করবে
নতুন দিল্লি, ১৯ ফেব্রুয়ারি, ২০২২
বিদ্যুৎ মন্ত্রক চলতি বছরে ১৪ই জানুয়ারি বৈদ্যুতিক যানবাহনের চার্জিং পরিকাঠামোর জন্য সংশোধিত এক নির্দেশিকা জারি করেছে। কেন্দ্রীয় সরকার দেশে বৈদ্যুতিক যানবাহনের উৎপাদন এবং কেনার বিষয়ে প্রচারের জন্য একাধিক উদ্যোগ গ্রহণ করেছে। গণপরিবহণের ক্ষেত্রে বৈদ্যুতিক যানবাহনের চার্জিং পরিকাঠামো উল্লেখযোগ্য প্রসারের সঙ্গে সঙ্গে বৈদ্যুতিক গাড়িগুলি ভারতীয় বাজারে প্রবেশ করতে শুরু করেছে। কেন্দ্রীয় সরকার, সরকারী-বেসরকারী সংস্থাগুলিকে যুক্ত করে গণপরিবহণে চার্জিং পরিকাঠামোর উন্নতিসাধনে সর্বতো প্রয়াস চালাচ্ছে। গ্রাহকদের আস্থা অর্জনের জন্য সুবিধাজনক চার্জিং নেটওয়ার্ক গ্রিড তৈরি এবং বৈদ্যুতিক গাড়ির চার্জিং স্টেশন নির্মাণের জন্য অনেক বেসরকারি সংস্থাও এগিয়ে এসেছে। বিদ্যুৎ মন্ত্রক ৩ কিলোমিটারের মধ্যে অন্তত ৩টি করে চার্জিং স্টেশন গড়ে তোলার পরিকল্পনা নিয়েছে। বর্তমানে দেশে গণপরিবহণের ক্ষেত্রে মোট ১ হাজার ৬৪০টি কার্যকরী বৈদ্যুতিক যানবাহনের জন্য চার্জিং স্টেশন রয়েছে। এর মধ্যে সুরাত, পুনে, আহমেদাবাদ, বেঙ্গালুরু, হায়দ্রাবাদ, দিল্লি, কলকাতা, মুম্বাই এবং চেন্নাই - এই ৯টি শহরে ৯৪০টি স্টেশন রয়েছে। ৪০ লক্ষেরও বেশি জনসংখ্যাবহুল বৃহৎ এই ৯টি শহরে আরও বেশি চার্জিং স্টেশন গড়ে তোলার উপর সরকার গুরুত্ব দিয়েছে। গত বছরের অক্টোবর মাস থেকে চলতি বছরের মধ্যে এই ৯টি শহরে অতিরিক্ত ৬৮৭টি গণ পরিবহণের ক্ষেত্রে বৈদ্যুতিক গাড়ির চার্জিং স্টেশন তৈরি করা হচ্ছে। এই পদক্ষেপ গ্রাহকদের মধ্যে বৈদ্যুতিক গাড়ি কেনার ক্ষেত্রে আস্থা বাড়িয়েছে। সরকার পর্যায়ক্রমে অন্যান্য শহরগুলিতেও এধরণের চার্জিং স্টেশন গড়ে তোলার পরিকল্পনা নিয়েছে।
পর্যাপ্ত চার্জিং পরিকাঠামো গড়ে তোলার অভাবে দেশে বৈদ্যুতিক যানবাহন কেনার ক্ষেত্রে প্রধান অন্তরায় ছিল। এবিষয়ে বিদ্যুৎ মন্ত্রক কার্যকরী পদক্ষেপ গ্রহণ করেছে। সারা দেশে গণপরিবহণের ক্ষেত্রে বৈদ্যুতিক যানবাহনের জন্য চার্জিং পরিকাঠামো দ্রুত গড়ে তুলতে কেন্দ্রীয় ও রাজ্যস্তরে বিভিন্ন পক্ষের সঙ্গে আলোচনা করে ‘বৈদ্যুতিক যানবাহনের চার্জিং পরিকাঠামোর বিষয়ে নির্দেশিকা’ জারি করেছে। এই নির্দেশিকা অনুযায়ী গণপরিবহণের ক্ষেত্রে বৈদ্যুতিক যানবাহনের জন্য চার্জিং স্টেশন পরিচালনা, মালিকানা এবং বৈদ্যুতিক গাড়ির মালিকদের সাশ্রয়ী মূল্যে শুল্ক দিতে হবে। বৈদ্যুতিক গাড়ির মালিকরা যাতে তাদের বাসস্থান বা কার্যালয়ে সহজে গাড়ি চার্জ করতে পারেন তার ব্যবস্থা করা হবে। গণপরিবহণ ক্ষেত্রে চার্জিং স্টেশনগুলির জন্য প্রয়োজনীয় প্রযুক্তিগত সহায়তা দেওয়া হবে।
তেল বিপণনী সংস্থাগুলি দেশের গুরুত্বপূর্ণ শহর এবং জাতীয় সড়কে ২২ হাজার বৈদ্যুতিক গাড়ির চার্জিং স্টেশন তৈরির কথা ঘোষণা করেছে। ভারত পেট্রোলিয়াম কর্পোরেশন লিমিটেড ৭ হাজার, হিন্দুস্তান পেট্রোলিয়াম কর্পোরেশন লিমিটেড ৫ হাজারটি চার্জিং স্টেশন তৈরি করবে। ভারী শিল্প বিভাগ সম্প্রতি ২৫টি মহাসড়ক এবং এক্সপ্রেসওয়েতে ১ হাজার ৫৭৬টি গণপরিবহণের ক্ষেত্রে চার্জিং স্টেশন তৈরির অনুমোদন দিয়েছে। এই স্টেশনগুলি ২৫ কিলোমিটা দূরত্বের মধ্যে তৈরি করা হবে।
CG/SS/SKD/
(Visitor Counter : 223
প্রধানমন্ত্রীরদপ্তর
আত্মনির্ভর ভারত অ্যাপ উদ্ভাবন চ্যালেঞ্জের আওতায় নতুন উদ্ভাবিত অ্যাপগুলির 'মন কি বাত'-এ প্রশংসা করলেন প্রধানমন্ত্রী
নয়াদিল্লি, ৩০ আগস্ট, ২০২০
প্রধানমন্ত্রী শ্রী নরেন্দ্র মোদী তাঁর সর্বশেষ 'মন কি বাত' অনুষ্ঠানে জাতির উদ্দেশে ভাষণে বলেছেন, আত্মনির্ভর ভারত অ্যাপ উদ্ভাবন চ্যালেঞ্জে যুব সম্প্রদায় উৎসাহের সঙ্গে অংশগ্রহণ করেছে। এ প্রসঙ্গে তিনি আরও জানান, টিয়ার-২ ও টিয়ার-৩ শ্রেণীর শহরগুলি থেকে প্রতিযোগিতায় যতগুলি আবেদনপত্র এসেছে তার দুই-তৃতীয়াংশই যুব সম্প্রদায়ের কাছ থেকে। ইতিমধ্যেই বিভিন্ন শ্রেণীতে দুই ডজনের বেশি অ্যাপকে পুরস্কৃত করা হয়েছে। শ্রী মোদী শ্রোতাদের এই অ্যাপগুলি সম্পর্কে পরিচিত হয়ে সেগুলির সঙ্গে সম্পর্ক গড়ে তোলার আহ্বান জানান।
প্রধানমন্ত্রী 'কুটুকি কিড লার্নিং অ্যাপ' সহ একাধিক অ্যাপের কথা উল্লেখ করেন। 'কুটুকি কিড লার্নিং অ্যাপ' শিশুদের জন্য পারস্পরিক মতবিনিময়ের একটি অভিনব কৌশল। মাইক্রো-ব্লগিং প্ল্যাটফর্মের জন্য তিনি 'কুকুকু' অ্যাপের কথাও উল্লেখ করেন। যুব সম্প্রদায়ের মধ্যে 'চিঙ্গারি' অ্যাপ দ্রুত জনপ্রিয় হচ্ছে বলে উল্লেখ করে শ্রী মোদী জানান, যে কোনও সরকারি কর্মসূচি সম্পর্কে সঠিক তথ্য পেতে 'আস্ক সরকার অ্যাপ' একটি উপযুক্ত ডিজিটাল মাধ্যম হয়ে উঠেছে। তিনি ফিটনেস সংক্রান্ত 'স্টেপ সেট গো' অ্যাপের কথাও বিশেষভাবে উল্লেখ করেন।
প্রধানমন্ত্রী আরও বলেন, আজকের ছোট স্টার্ট-আপগুলি আগামীদিনে বড় সংস্থায় পরিণত হবে এবং বিশ্বে ভারতের পরিচিতি বহন করবে। শ্রী মোদী বলেন, একথা ভুলে গেলে চলবে না যে আজ বিশ্বের বড় সংস্থাগুলি একদা স্টার্ট-আপ হিসেবে কাজ শুরু করেছিল।
(CG/BD/DM
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১১ সেপ্টেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ৭৩ কোটি ৫ লক্ষ টিকাকরণ
দেশে গত ২৪ ঘন্টায় নতুন করে আক্রান্তের সংখ্যা ৩৩,৩৭৬
দেশে সুস্পষ্টভাবে করোনায় আক্রান্তের হার মোট আক্রান্তের ১.১৮ শতাংশ
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৯১ হাজার ৫১৬
জাতীয় স্তরে সুস্থতার হার বর্তমানে ৯৭.৪৯ শতাংশ
দেশে গত ২৪ ঘন্টায় করোনামুক্ত হয়েছেন ৩২,১৯৮ জন, এর ফলে মোট সুস্থতার সংখ্যা ৩ কোটি ২৩ লক্ষ ৭৪ হাজার ৪৯৭
জাতীয় স্তরে আক্রান্তের হার ২.২৬ শতাংশ, যা গত ৭৮ দিন ৩ শতাংশের নিচে
দৈনিক ভিত্তিতে আক্রান্তের হার ২.১০ শতাংশ, যা গত ১২ দিন ৩ শতাংশের নিচে
এখনও পর্যন্ত মোট নমুনা পরীক্ষার সংখ্যা ৫৪ কোটি ১ লক্ষ
CG/BD/DM/
(Visitor Counter : 134
জাহাজচলাচলমন্ত্রক
অভ্যন্তরীণ জলপথের উন্নয়ন এবং অর্থ গঙ্গা প্রয়াস
নতুন দিল্লি, ২২ মার্চ, ২০২২
দেশে মোট পণ্য পরিবহণের মাত্র দু শতাংশ অভ্যন্তরীণ জলপথের মাধ্যমে হয়। কিন্তু ৫ হাজার ১৪৯ কিলোমিটার দীর্ঘ ২৬টি জাতীয় জলপথকে যে যাত্রী ও পণ্য পরিবহণের কার্যকর মাধ্যম করে তোলা যায়, তা বিভিন্ন সমীক্ষা ও বিশদ প্রকল্প প্রতিবেদনে বার বার উল্লেখিত হয়েছে। জলযানের সহজলভ্যতা, বাধাহীন যাত্রা, তুলনামূলক ব্যয়, শেষ প্রান্তের সংযোগ সহ বিভিন্ন বিষয়ের উপর জলপথের ব্যবহার নির্ভর করে। বেসরকারি ক্ষেত্রে জলযান পাওয়ার একটা সমস্যা রয়েছে, যার অধিকাংশই বাজার সম্পর্কিত। বাধাবিহীন যাত্রা তখনই সম্ভব হবে, যখন নদী পথের রক্ষণাবেক্ষণ করা হবে এবং নদীগুলিতে পর্যাপ্ত জল থাকবে।
ভারতে অভ্যন্তরীণ জলপথে পরিবহণের হার বৃদ্ধির একটা প্রবণতা লক্ষ্য করা যাচ্ছে। ২০০১-০২ সালে এমটিপিএ  ছিল ১৯.৭৭, ২০২১-২২ সালে  তা এসে দাঁড়িয়েছে ৯৬.৩১-এ।
২০১৪ সালে আরআইটিইএস  “সংযুক্ত জাতীয় জলপথ পরিবহণ গ্রিড” শীর্ষক একটি প্রতিবেদন প্রকাশ করে। এতে জলপথের সঙ্গে অন্যান্য মাধ্যমে পণ্য পরিবহণের তুলনামূলক ব্যয় দেখানো হয়। এতে বলা হয়েছিল, প্রতি টন কিলোমিটার পণ্য পরিবহণে রেল পথে ১.৩৬ টাকা, সড়ক পথে ১.৫০ টাকা এবং অভ্যন্তরীণ জলপথে ১.০৬ টাকা খরচ পড়ে।
জাতীয় জলপথ-১ গঙ্গায় ২০১৬-১৭ সালে পণ্য পরিবহণের পরিমাণ ছিল ৪.৮৯ মিলিয়ন টন। ২০২০-২১ সালে তা ৮৮ শতাংশ বেড়ে হয়েছে ৯.২১ মিলিয়ন টন। বার্ষিক যৌগিক বিকাশের হার ১৭ শতাংশ। ভারতের অভ্যন্তরীণ জলপথ কর্তৃপক্ষ বিশ্ব ব্যাঙ্কের সহায়তায় জলপথের উন্নয়নে ৪ হাজার ৬৩৪ কোটি টাকা ব্যয়ে জলমার্গ বিকাশ প্রকল্প হাতে নিয়েছে। এর মধ্যে ৭৪৬ কোটি টাকার অর্থ গঙ্গা প্রকল্পও রয়েছে। অর্থ গঙ্গা প্রকল্পের ভাবনা অনুসারে ২০২০ সালের জুলাই মাসে জলমার্গ বিকাশ প্রকল্পের দ্বিতীয় পর্যায়ের সূচনা হয়। এর লক্ষ্য হলো গঙ্গার তীরে বসবাসকারী কৃষক, ব্যবসায়ী ও সাধারণ মানুষের আর্থ সামাজিক উন্নয়ন, তাদের অর্থনৈতিক সুবিধা দেওয়া, উৎপাদনের ব্যয় কমানো প্রভৃতি। এই প্রকল্প এখনও তার প্রাথমিক স্তরে।
জলমার্গ বিকাশ প্রকল্প-২ -র আওতায় পশ্চিমবঙ্গ, ঝাড়খণ্ড, উত্তর প্রদেশ ও বিহারে মোট ৬২টি জেটি এবং ১০টি রো-রো টার্মিনাল গড়ে তোলার লক্ষ্য নেওয়া হয়েছে। এর মধ্যে পশ্চিমবঙ্গে ২৩টি জেটি ও একটি রো-রো টার্মিনাল গড়ে তোলা হবে।
রাজ্যসভায় আজ এক প্রশ্নের লিখিত উত্তরে কেন্দ্রীয় বন্দর, জাহাজ ও জলপথ পরিবহণ মন্ত্রী শ্রী সর্বানন্দ সোনওয়াল এই তথ্য জানিয়েছেন।
CG/SD/SKD/
(Visitor Counter : 155
পেট্রোলিয়ামওপ্রাকৃতিকগ্যাসমন্ত্রক
প্রধানমন্ত্রীর উপস্থিতিতে উদযাপিত হল ‘বিশ্ব জৈব জ্বালানি দিবস’
নয়াদিল্লি, ১০ আগস্ট, ২০১৮
“বিশ্ব জৈব জ্বালানি দিবস, ২০১৮” উপলক্ষে নয়াদিল্লিতে আয়োজিত এক অনুষ্ঠানে আজ ভাষণ দেন প্রধানমন্ত্রী শ্রী নরেন্দ্র মোদী। দেশের কৃষক, ছাত্রছাত্রী, বিজ্ঞানী, শিল্পোদ্যোগী, সরকারি কর্মী ও আধিকারিক এবং সাংসদরা উপস্থিত ছিলেন এই অনুষ্ঠানে। এই উপলক্ষে ‘পরিবেশ’ নামে পরিবেশ-বান্ধব একটি ‘এক জানালা’ ব্যবস্থারও সূচনা করেন প্রধানমন্ত্রী। এছাড়াও, ‘জাতীয় জৈব জ্বালানি নীতি, ২০১৮’ শীর্ষক একটি পুস্তিকাও আনুষ্ঠানিকভাবে প্রকাশ করেন তিনি। সড়ক পরিবহণ ও মহাসড়ক, জাহাজ চলাচল ও জলসম্পদ এবং নদী বিকাশ তথা গঙ্গার পুনরুজ্জীবন দপ্তরের কেন্দ্রীয় মন্ত্রী শ্রী নীতিন গড়করি; কেন্দ্রীয় খাদ্য, গণবন্টন এবং ক্রেতা বিষয়ক মন্ত্রী শ্রী রামবিলাস পাসোয়ান; কেন্দ্রীয় কৃষি ও কৃষককল্যাণ মন্ত্রী শ্রী রাধামোহন সিং; বিজ্ঞান ও প্রযুক্তি, ভূ-বিজ্ঞান এবং পরিবেশ, অরণ্য ও জলবায়ু পরিবর্তন মন্ত্রী ডঃ হর্ষ বর্ধন তথা কেন্দ্রীয় পেট্রোলিয়াম ও প্রাকৃতিক গ্যাস এবং দক্ষতা বিকাশ ও শিল্পোদ্যোগ মন্ত্রী শ্রী ধর্মেন্দ্র প্রধানও যোগ দেন এই অনুষ্ঠানে।
শ্রী ধর্মেন্দ্র প্রধান তাঁর স্বাগত ভাষণে বলেন যে জীবাশ্ম বহির্ভূত উৎস থেকে জ্বালানি উৎপাদন প্রচেষ্টা সম্পর্কে সচেতনতা প্রসারের লক্ষ্যে ‘বিশ্ব জৈব জ্বালানি দিবস’ উদযাপিত হয়ে আসছে ২০১৫ থেকেই। জীবাশ্ম জ্বালানির একটি সার্থক বিকল্প হিসেবে অ-জীবাশ্ম জ্বালানির গুরুত্ব তুলে ধরতেই এই ধরণের সচেতনতা কর্মসূচি আয়োজিত হচ্ছে। কেন্দ্রীয় সরকার গৃহীত কল্যাণমূলক বিভিন্ন কর্মসূচির কথাও এদিন তাঁর বক্তব্যে তুলে ধরেন তিনি। শ্রী প্রধান বলেন, নতুন ‘জাতীয় জৈব জ্বালানি নীতি, ২০১৮’ ঘোষণা করেছে কেন্দ্রীয় সরকার। এই নীতিতে ইথানল সংগ্রহের লক্ষ্যে কাঁচামাল ব্যবহারের সুযোগও আরও বৃদ্ধি পেয়েছে বলে উল্লেখ করেন তিনি।
SSS/SKD/DM/….
(Visitor Counter : 90
প্রধানমন্ত্রীরদপ্তর
প্রধানমন্ত্রী ‘স্বচ্ছতাই সেবা’ অনুষ্ঠানে অংশ নিলেন; দিল্লীর এক বিদ্যালয়ে শ্রমদান করলেন
নয়াদিল্লি, ১৭ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী শনিবার  দিল্লীর এক বিদ্যালয়ে “স্বচ্ছতাই সেবা” আন্দোলনে অংশ নিয়ে সেখানে শ্রমদান করেন।
দেশের ১৭টি জায়গা থেকে সমাজের বিভিন্ন শ্রেণীর মানুষের সঙ্গে ভিডিও কনফারেন্সের মাধ্যমে মতবিনিময়কালে ‘স্বচ্ছতাই প্রকৃত সেবা’ আন্দোলনের সূচনার অব্যবহিত পরেই প্রধানমন্ত্রী মধ্য দিল্লীর রানী ঝাঁসি রোডে অবস্হিত বাবাসাহেব আম্বেদকর উচ্চবিদ্যালয়ে যান। সেখানে তিনি বাবাসাহেব আম্বেদকরের মূর্তিতে পুস্পার্ঘ অর্পণ করে শ্রদ্ধা জানান এবং পরিচ্ছন্নতা অভিযানে অংশ নেন। বিদ্যালয় পড়ুয়াদের সঙ্গে তিনি মতবিনিময় করেন এবং তাদেরকে স্বচ্ছতা অভিযানের ব্যাপারে উৎসাহিত করেন।
প্রধানমন্ত্রী প্রথাগত প্রোটোকল ছাড়াই স্বাভাবিক যানজটের মধ্যেই ঐ বিদ্যালয়ে পৌঁছান এবং সেখান থেকে ফিরে আসেন। ঐ বিদ্যালয়ে তাঁর সফরের জন্য বিশেষ কোনও যাতায়াতের বন্দোবস্ত করা হয়নি।
তপশিলী উপজাতিভুক্তদের শিক্ষা ও আর্থ-সামাজিক কল্যাণকে এগিয়ে নিয়ে যাওয়ার লক্ষ্যে ডঃ আম্বেদকর ১৯৪৬ সালে ঐ বিদ্যালয়ের জমি ক্রয় করেছিলেন।
CG/BD/NS/…
(Visitor Counter : 67
বস্ত্রমন্ত্রক
কেন্দ্রীয় মন্ত্রিসভা ২০১৪-১৫ থেকে ২০২০-২১ পর্যন্ত তুলো উৎপাদন মরশুমের  জন্য ন্যূনতম সহায়ক মূল্য প্রদানের আওতায় ক্ষতিপূরণ পুষিয়ে দেওয়ার জন্য অতিরিক্ত ব্যয়ে অনুমোদন দিয়েছে
নতুন দিল্লি, ১০ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় অর্থনৈতিক বিষয়ক ক্যাবিনেট কমিটি ২০১৪-১৫ থেকে ২০২০-২১ পর্যন্ত তুলো উৎপাদন মরশুমে কটন কর্পোরেশন অফ ইন্ডিয়া -কে ১৭,৪০৮.৮৫ কোটি টাকার সহায়তা মূল্য দেওয়ার প্রস্তাব অনুমোদন করেছে।
এতে তুলো চাষীদের স্বার্থ সুরক্ষিত হবে। ২০১৪-১৫ থেকে ২০২০-২১ তুলো উৎপাদন বর্ষ পর্যন্ত চাষীরা তুলোর ন্যূনতম সহায়ক মূল্য পাবেন। এটি বাস্তবায়নের ফলে দেশের আর্থিক কর্মকাণ্ডে তুলো চাষীদের অন্তর্ভুক্তি বৃদ্ধি পাবে। এমনকি কৃষকদের দুর্দশা দূর করতেও সাহায্য করবে।
তুলো হলো দেশের অন্যতম গুরুত্বপূর্ণ অর্থকারী ফসল। এর সঙ্গে প্রায় ৫৮ লক্ষ তুলো চাষীর জীবন-জীবিকা জড়িয়ে রয়েছে। পাশাপাশি, তুলো প্রক্রিয়াজাতকরণ ও ব্যবসার মতো একাধিক কার্যকলাপের সঙ্গে ৪০০ থেকে ৫০০ লক্ষ লোকের রুটিরুজি যুক্ত।
২০২০-২১ তুলো উৎপাদন মরশুমে দেশে ১৩৩ লক্ষ হেক্টর জমিতে তুলো চাষ হয়েছে। এর থেকে ৩৬০ লক্ষ বেল তুলো উৎপাদিত হয়েছে, যা বিশ্বব্যাপী মোট তুলো উৎপাদনের প্রায় ২৫ শতাংশ। কমিশন ফর এগ্রিকালচারাল কস্টস অ্যান্ড প্রাইসেস -এর সুপারিশের ভিত্তিতে কেন্দ্রীয় সরকার তুলোর বীজের  ন্যূনতম সহায়ক মূল্য স্থির করে থাকে।
কেন্দ্রীয় সরকার সিসিআই-কে কেন্দ্রীয় নোডাল এজেন্সি হিসেবে নিয়োগ করেছে। তুলোর দাম ন্যূনতম সহায়ক মূল্যের নীচে নেমে গেলে এই সংস্থা কৃষকদের কাছ থেকে উন্নতমানের তুলো সংগ্রহ করে থাকে। পাশাপাশি যে কোনো প্রতিকূল পরিস্থিতিতে তুলো চাষীরা যাতে ন্যূনতম সহায়ক মূল্য পান, সেদিকেও নজর রাখে।
দেশের ১৪৩টি জেলায় ৪৭৪টি তুলো ক্রয় কেন্দ্র খোলা হয়েছে। মূলত, দেশের ১১টি প্রধান তুলো উৎপাদিত রাজ্যগুলিতেই সিসিআই এই পরিকাঠামো গড়ে তুলেছে। ২০১৯-২০ ও ২০২০-২১ গত দুটি তুলো উৎপাদন মরশুমে বিশ্ব মহামারীর সময় সিসিআই দেশে উৎপাদিত তুলোর এক তৃতীয়াংশ কিনে নেয়। এতে প্রায় ৪০ লক্ষ কৃষকের ব্যাঙ্ক অ্যাকাউন্টে সরাসরি ৫৫ হাজার কোটি টাকা জমা পড়েছে। বর্তমান তুলো উৎপাদন মরশুমে সিসিআই ইতিমধ্যেই দেশের প্রধান ১১টি তুলো উৎপাদনকারী রাজ্যে ৪৫০টিরও বেশি তুলো ক্রয় কেন্দ্র খুলেছে। কৃষকরা যাতে ন্যূনতম সহায়ক মূল্যে তুলো বিক্রি করতে পারেন তার জন্যই এই উদ্যোগ নেওয়া হয়েছে।
CG/SS/SKD/
(
মহাকাশদপ্তর
মহাকাশ গবেষণা
কলকাতা, ২৬ সেপ্টেম্বর, ২০১৯
ইসরোর দ্বিতীয় চন্দ্রযানের সফট্ ল্যান্ডিং –এ প্রযুক্তিগত সমস্যা থেকে শিক্ষা নিয়ে আগামী ২০২০ সালের মঙ্গল অভিযানের সময় নাসা মঙ্গল গ্রহে রোভারের সফট্ ল্যান্ডিং – এর ব্যাপারে বিশেষ ব্যবস্থা গ্রহণ করবে বলে জানালে নাসার জেট প্রপালশন ল্যাবে স্পেস সিস্টেম ইঞ্জিনিয়ার অ্যানডেভারো। কলকাতার সায়েন্স সিটিতে আজ এক্সপ্লোরিং স্পেস অ্যান্ড বিয়ন্ড  শীর্ষক এক আলোচনাসভায় যোগ দিয়ে ছাত্রছাত্রীদের সঙ্গে আলাপচারিতায় একথা জানান তিনি। অ্যানডেভারো বলেন, চাঁদের মাটিতে দ্বিতীয় চন্দ্রযানের অবতরণের সময় প্রযুক্তিগত কিছু সমস্যা হয়ে থাকতে পারে। তার সঙ্গে যোগাযোগ না করা গেলেও সেখান থেকে প্রচুর তথ্য সংগ্রহ করা যাবে। নাসা ২০২০ সালে মঙ্গল অভিযানে মঙ্গলযান রোভারে বেশ কিছু নতুন প্রযুক্তি ব্যবহার করবে। মঙ্গলের মাটি থেকে নমুনা সংগ্রহের জন্য রোভারে থাকছে উচ্চ ক্ষমতাসম্পন্ন কোরিং ড্রিল মেশিন এবং উচ্চ প্রযুক্তিসম্পন্ন ক্যামেরা। মঙ্গলের মাটিতে রোভার অবতরণের পর তার যাত্রাপথে যাতে কোনও বাধা না আসে তার জন্য রোভারের চাকাতেও বেশ কিছু পরিবর্তন করা হয়েছে বলে তিনি জানান। মহাকাশ গবেষণায় ভারতের মহাকাশ গবেষণা সংস্থা ইসরো এবং নাসা যৌথভাবে কাজ করছে বলেও জানান তিনি। এরই অঙ্গ হিসাবে ২০২২ – ২৩ সালের নাসা এবং ইসরো যৌথভাবে ভূ-পর্যবেক্ষণ উপগ্রহ ‘নাসা – ইসরো সিন্থেটিক অ্যাপার্চার র্যাডার’  পাঠাবে বলেও জানান অ্যানডেভারো।
সায়েন্স সিটি এবং কলকাতায় অবস্থিত মার্কিন বাণিজ্যিক দূতাবাস যৌথভাবে এই আলোচনাসভার আয়োজন করে। অনুষ্ঠানে উপস্থিত ছিলেন – সায়েন্স সিটির অধিকর্তা শুভব্রত চৌধুরী এবং কলকাতায় মার্কিন বাণিজ্যিক দূতাবাসের জনসংযোগ আধিকারিক মণিকা এল শী। অনুষ্ঠানে বিভিন্ন স্কুলের ছাত্রছাত্রীরাও অংশ নেয়।
CG/SS/SB
(Visitor Counter : 17
প্রধানমন্ত্রীরদপ্তর
ব্যাঙ্ককে “সাওয়াসদী পি এম মোদী “ অনুষ্ঠানে প্রধানমন্ত্রী ভাষণ দেবেন
নতুনদিল্লি, ২ নভেম্বর, ২০১৯
প্রধানমন্ত্রী শ্রী নরেন্দ্র মোদী আজ ব্যাঙ্ককে ভারতীয় সময় সন্ধ্যা ৬টায় “সাওয়াসদী পি এম মোদী” অনুষ্ঠানে ভাষণ দেবেন। থাইল্যান্ডে বসবাসরত বহু ভারতীয় এই অনুষ্ঠানে অংশ নেবেন।
SSS/CB
(Visitor Counter : 47
রেলমন্ত্রক
কেন্দ্রীয় মন্ত্রিসভা পালওয়াল থেকে সোনিপত হয়ে সোহানা-মানেসার-খড়খুদা পর্যন্ত হরিয়ানা অরবিটল রেল প্রকল্পে অনুমোদন দিয়েছে
নয়াদিল্লী, ১৫ সেপ্টেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটি পালওয়াল থেকে সোনিপত হয়ে সোহানা-মানেসার-খড়খুদা পর্যন্ত হরিয়ানা অরবিটল রেল প্রকল্পে অনুমোদন দিয়েছে।
এই রেললাইনটি পালওয়াল থেকে শুরু হয়ে দিল্লী-আম্বালা বিভাগের বর্তমান হারসানা কালান স্টেশনে শেষ হবে। এটি বর্তমানে পাতিল স্টেশন , সুলতানপুর স্টেশন  এবং আসৌদা স্টেশন কে সংযুক্ত করবে।
বাস্তবায়ন:
এই প্রকল্পটি হরিয়ানা সরকারের সঙ্গে রেল মন্ত্রকের যৌথভাবে প্রতিষ্ঠিত হরিয়ানা রেল পরিকাঠামো উন্নয়ন নিগম লিমিটেড বাস্তবায়িত করবে। এই রেল প্রকল্পে হরিয়ানা সরকার, রেল মন্ত্রক এবং বেসরকারী অংশীদারিত্বের সমান অংশগ্রহণ থাকবে।
প্রাথমিকভাবে এই প্রকল্পের জন্য ৫ হাজার ৬১৭ কোটি টাকা ব্যয় বরাদ্দ করা হয়েছে। এই প্রকল্পের কাজ শেষ করতে সময় লাগবে ৫ বছর।
উপকারিতা:
এই রেললাইনের মাধ্যমে পালওয়াল, নুহ, গুরুগ্রাম, ঝাঁঝর ও হরিয়ানার সোনপত জেলার সাধারণ মানুষ উপকৃত হবেন।
এতে জাতীয় রাজধানী অঞ্চলের রেল যাতায়াতের ক্ষেত্রে ট্রাফিক পরিবর্তনে বিশেষ সুবিধা মিলবে। হরিয়ানা রাজ্যের বিভিন্ন ধরণের লজিস্টিক হাবগুলির বিকাশে সহায়তা প্রদান করবে। এই অঞ্চলের ডেডিকেটেড ফ্রেইট করিডর নেটওয়ার্কের সঙ্গে উচ্চগতির অবিরাম সংযোগ গড়ে ওঠার ফলে জাতীয় রাজধানী অঞ্চল থেকে ভারতের যেকোন বন্দরে পণ্য পরিবহনের সুবিধা মিলবে। এরফলে পণ্য পরিবহনের ব্যয় ও সময় দুটিই হ্রাস পাবে। পণ্য পরিবহন করিডরের ক্ষেত্রে উন্নতিসাধনের সঙ্গে ‘মেক ইন ইন্ডিয়া’ কর্মসূচি বাস্তবায়নের পথ সুগম হবে। এই প্রকল্প রূপায়িত হলে হরিয়ানা রাজ্যের সংরক্ষিত অঞ্চলগুলিতে অর্থনৈতিক ও সামাজিক কার্যকলাপ বৃদ্ধি পাবে।
প্রতিদিন প্রায় ২০ হাজার যাত্রী যাতায়াত করতে পারবেন এবং প্রতি বছর ৫০ মিলিয়ন টন পণ্য পরিবহনের সুযোগ তৈরি হবে।
(প্রেক্ষাপট:
পালওয়াল থেকে সোনিপত পর্যন্ত অরবিটাল রেল করিডর জাতীয় রাজধানী অঞ্চলের সুস্থায়ী উন্নয়নে এবং দিল্লী অঞ্চলের বর্তমান ভারতীয় রেল নেটওয়ার্কের বিকাশে গুরুত্বপূর্ণ ভূমিকা পালন করবে। এই প্রকল্প দিল্লী থেকে শুরু হওয়া সমস্ত রেলপথ এবং হরিয়ানা রাজ্যের মধ্যে দিয়ে যাওয়া ফ্রেইট করিডর নেটওয়ার্কের সঙ্গে সংযোগ স্থাপন করবে।
CG/SS/NS
স্বাস্থ্যওপরিবারকল্যাণমন্ত্রক
ভারতে সুস্থতার হার ৯৭ %; গত ২৪ ঘন্টায় সুস্থতার সংখ্যা ১১৮৫৮
নয়াদিল্লী, ১ ফেব্রুয়ারি, ২০২১
করোনায় সুস্থতার সংখ্যা লাগাতার বাড়তে থাকায় ভারতে আরোগ্য লাভের হার বেড়ে ৯৭ শতাংশ। এই হার বিশ্বে সর্বাধিক। দেশে সুস্পষ্টভাবে করোনায় আক্রান্তের সংখ্যা আজ আরও কমে ১ লক্ষ ৬৮ হাজার ২৩৫। দেশে মোট আক্রান্তের কেবল ১.৫৬ শতাংশই সুস্পষ্টভাবে করোনায় আক্রান্ত।
এখনও পর্যন্ত করোনা মুক্ত হয়েছেন ১ কোটি ৪ লক্ষ ৩৪ হাজার ৯৩৮। গত ২৪ ঘন্টায় সুস্থ হয়েছেন ১১ হাজার ৮৫৮ জন। এরফলে সুস্থতার সংখ্যা ও আক্রান্তের সংখ্যার মধ্যে ফারাক আরও বেড়ে হয়েছে ১ কোটি ২ লক্ষ ৬৬ হাজার ৭৪৮।
ভারতে দৈনিক ভিত্তিতে আক্রান্তের সংখ্যা লাগাতার নিম্নমুখী। গত বছরের ১১ই সেপ্টেম্বর দৈনিক আক্রান্তের সংখ্যা ছিল সর্বাধিক ৯৬ হাজার ৫৫১। গত পয়লা ফেব্রুয়ারি দেশে দৈনিক আক্রান্তের সংখ্যা কমে দাঁড়ায় ১১ হাজার ৪২৭।
দেশে গত ২৪ ঘন্টায় করোনা জনিত কারণে মৃত্যুর সংখ্যা হয়েছে ১১৮।
দেশে আজ সকাল ৮টা পর্যন্ত কোভিড-১৯ টিকাকরণ অভিযানের আওতায় টিকা গ্রহীতা সুফলভোগীর সংখ্যা ৩৭ লক্ষ ৫৮ হাজার ৮৪৩। গত ২৪ ঘন্টায় ২৫৩টি টিকাকরণ পর্বে ১৪ হাজার ৫০৯ জনকে টিকা দেওয়া হয়েছে।
|
|
ক্রমিক সংখ্যা
|
|
রাজ্য/কেন্দ্রশাসিত অঞ্চল
|
|
টিকা গ্রহীতা সুফলভোগীর সংখ্যা
|
|
১
|
|
আন্দামান ও নিকোবর দ্বীপপুঞ্জ
|
|
২৭২৭
|
|
২
|
|
অন্ধ্রপ্রদেশ
|
|
১৮৭২৫২
|
|
৩
|
|
অরুণাচলপ্রদেশ
|
|
৯৬৫১
|
|
৪
|
|
আসাম
|
|
৩৮১০৬
|
|
৫
|
|
বিহার
|
|
১৪৮২৯৩
|
|
৬
|
|
চন্ডীগড়
|
|
৩৪৪৭
|
|
৭
|
|
ছত্তিশগড়
|
|
৭২৭০৪
|
|
৮
|
|
দাদরা ও নগর হাভেলী
|
|
৬৯২
|
|
৯
|
|
দমন ও দিউ
|
|
৩৯১
|
|
১০
|
|
দিল্লী
|
|
৫৬৮১৮
|
|
১১
|
|
গোয়া
|
|
৪১১৭
|
|
১২
|
|
গুজরাট
|
|
২৪৭৮৯১
|
|
১৩
|
|
হরিয়ানা
|
|
১২৫৯৭৭
|
|
১৪
|
|
হিমাচলপ্রদেশ
|
|
২৭৭৩৪
|
|
১৫
|
|
জম্মু ও কাশ্মীর
|
|
২৬৬৩৪
|
|
১৬
|
|
ঝাড়খন্ড
|
|
৪০৮৬০
|
|
১৭
|
|
কর্ণাটক
|
|
৩১৫৩৭০
|
|
১৮
|
|
কেরালা
|
|
১৬৫১৭১
|
|
১৯
|
|
লাদাখ
|
|
১১২৮
|
|
২০
|
|
লাক্ষ্মাদ্বীপ
|
|
৮০৭
|
|
২১
|
|
মধ্যপ্রদেশ
|
|
২৯৮৩৭৬
|
|
২২
|
|
মহারাষ্ট্র
|
|
২৬৯০৬৪
|
|
২৩
|
|
মণিপুর
|
|
৩৯৮৭
|
|
২৪
|
|
মেঘালয়
|
|
৪৩২৪
|
|
২৫
|
|
মিজোরাম
|
|
৯৩৪৬
|
|
২৬
|
|
নাগাল্যান্ড
|
|
৩৯৯৩
|
|
২৭
|
|
ওড়িশা
|
|
২০৬৪২৪
|
|
২৮
|
|
পন্ডিচেরী
|
|
২৭৩৬
|
|
২৯
|
|
পাঞ্জাব
|
|
৫৭৪৯৯
|
|
৩০
|
|
রাজস্থান
|
|
৩৩০৭৯৭
|
|
৩১
|
|
সিকিম
|
|
২০২০
|
|
৩২
|
|
তামিলনাড়ু
|
|
১০৫৮২১
|
|
৩৩
|
|
তেলেঙ্গানা
|
|
১৬৮৬০৬
|
|
৩৪
|
|
ত্রিপুরা
|
|
২৯৭৯৬
|
|
৩৫
|
|
উত্তরপ্রদেশ
|
|
৪৬৩৭৯৩
|
|
৩৬
|
|
উত্তরাখন্ড
|
|
৩১২২৮
|
|
৩৭
|
|
পশ্চিমবঙ্গ
|
|
২৪৩১৪৩
|
|
|
|
অন্যান
|
|
৫২১২০
|
|
|
|
মোট
|
|
৩৭,৫৮,৮৪৩
দেশে করোনায় আক্রান্তে ৮৬.৪৭ শতাংশই ১০টি রাজ্য ও কেন্দ্রশাসিত অঞ্চলের বাসিন্দা। কেরালায় একদিনেই নতুন করে আক্রান্ত হয়েছেন ৫ হাজার ৭৩০ জন। মহারাষ্ট্রে আক্রান্তের সংখ্যা ১ হাজার ৬৭০। অন্যদিকে তামিলনাড়ুতে আক্রান্ত হয়েছেন ৫২৩ জন।
দেশে গত ২৪ ঘন্টায় নতুন করে আক্রান্তের সংখ্যা ১১ হাজার ৪২৭। এরমধ্যে ৮০.৪৮ শতাংশই আক্রান্ত হয়েছেন ৫টি রাজ্য ও কেন্দ্রশাসিত অঞ্চলে। কেরালাতে একদিনেই আক্রান্তের সংখ্যা ৫ হাজার ২৬৬। মহারাষ্ট্রে আক্রান্ত হয়েছেন ২ হাজার ৫৮৫ জন। অন্যদিকে কর্ণাটকে আক্রান্তের সংখ্যা ৫২২ জন। দৈনিক ভিত্তিতে আক্রান্তের সংখ্যার দিক থেকে ৬৬.৭১ শতাংশই কেরালা ও মহারাষ্ট্রের।
দেশে গত ২৪ ঘন্টায় করোনা জনিত কারণে মোট মৃত্যুর ৭৬.২৭ শতাংশই ঘটেছে ৬টি রাজ্য ও কেন্দ্রশাসিত অঞ্চলে। সর্বাধিক ৪০ জনের মৃত্যু হয়েছে মহারাষ্ট্রে। কেরালায় মারা গেছেন ২১ জন এবং পশ্চিমবঙ্গে মৃত্যু হয়েছে ৯ জনের।